જેમાં ભૂદેવોના મંગળ વેદગાન સાથે, તમામ ૧૫૦ ઋષિકુમારોએ પોતાના માતા પિતા સમક્ષ પૂજાપાના સામાન સાથે સામે બેસી, માતા પિતાના ચરણ ધોઇ, તેનું આચમન કર્યા બાદ ભાલે ચંદનથી અર્ચા કરી પૂજન કરેલ, ત્યાર બાદ બાળકોએ માતા પિતાની આરતિ ઉતારી, પ્રદક્ષિણા કરી દંડવત પ્રણામ કર્યા ત્યારે ખરેખર આ દ્રશ્ય અદ્ભૂત અને ભાવવાહી હતું. શા. માધવપ્રિયદાસજી સ્વામી બહાર સત્સંગ વિચરણ કરતા હોવાથી વિડીયો માધ્યમથી જણાવ્યું હતું કે ભારતના તમામ ધર્મો માતા પિતા પ્રત્યે આદરભાવ શીખવાડે છે.